มหาวิทยาลัยราชภัฏบ้านสมเด็จเจ้าพระยา
สุดารัตน์ ชาญเลขา
บ้านเอกะนาคสร้างขึ้นในปี พ.ศ. 2462 สมัยรัชกาลที่ 6 โดยพันตำรวจเอกพระยาประสงค์สรรพการ (ยวง เอกะนาค) ผู้เคยดำรงตำแหน่งรองอธิบดีกรมตำรวจ หลังจากนั้นบ้านตกเป็นกรรมสิทธิ์ของบุตรสาวของท่านคือคุณประยูร เอกะนาค และเมื่อบุตรสาวไม่มีทายาทสืบสกุล บ้านนี้ก็ตกเป็นของมหาวิทยาลัยราชภัฏบ้านสมเด็จเจ้าพระยา ตามพินัยกรรม ตัวอาคารเป็นบ้านไทยทรงปั้นหยาสองชั้น ครึ่งตึกครึ่งไม้ ชั้นล่างก่ออิฐถือปูน ชั้นบนเป็นไม้ หลังคามุงกระเบื้องว่าว ด้านซ้ายของอาคารมีโปร่งยื่นออกมาแบบพระที่นั่งวิมานเมฆ การก่อสร้างได้รับอิทธิพลจากตะวันตกผสมลวดลายฉลุแบบเรือนขนมปังขิง บ้านตั้งอยู่ติดคลองบางไส้ไก่ มหาวิทยาลัยราชภัฏบ้านสมเด็จเจ้าพระยา โดยสำนักศิลปะและวัฒนธรรมได้บูรณะซ่อมแซมบ้านจนอยู่ในสภาพที่สมบูรณ์ ทั้งภายในตัวบ้านและภูมิทัศน์โดยรอบ ด้วยความเห็นคุณค่าและความสวยงามทางสถาปัตยกรรมที่ควรค่าแก่การอนุรักษ์ ปี พ.ศ. 2555 บ้านเอกะนาคได้รับรางวัลอนุรักษ์ศิลปสถาปัตยกรรมดีเด่น ประเภทอาคารสถาบันและอาคารสาธารณะ จากสมาคมสถาปนิกสยามในพระบรมราชูปถัมภ์ และในปี พ.ศ. 2558 กรมศิลปากรได้ประกาศให้บ้านเอกะนาคเป็นโบราณสถาน
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix
สิ่งก่อสร้างและสถานที่